الخیرات الحسان فی مناقب الامام الاعظم ابی حنیفہ النعمان

الخيرات الحسان فی مناقب الإمام الاعظم أبو حنیفہ النعمان امام احمد بن حجر ہیتمی مکی (وفات 974ھ) کی تصنیف ہے۔ یہ کتاب امام ابو حنیفہ نعمان بن ثابت (وفات 150ھ) کی سیرت پر ہے، جس میں ان کے فضائل و مناقب بیان کیے گئے ہیں، جیسے سخاوت، زہد و ورع، امانت، کمال عقل، فراست وغیرہ ۔ اس میں یہ بھی ذکر ہے کہ جب انھیں بڑے بڑے مناصب مثلاً قضا اور بیت المال کی ذمہ داری سونپی جانا چاہی، تو انھوں نے انکار کر دیا۔ کتاب میں ان کے اسنادِ قراءت و حدیث، ان کی وفات کی وجہ اور تاریخ، نیز ان پر ہونے والے اعتراضات جیسے "ابو حنیفہ نے قیاس کو سنت پر مقدم رکھا" وغیرہ کا جواب بھی شامل ہے۔
 کتاب کے تصنیف کا سبب 

امام ابن حجر ہیتمی اپنی کتاب کے مقدمہ میں لکھتے ہیں:الخيرات الحسان، ابن حجر الهيتمي، ص27-28

"کچھ سال پہلے ہمارے پاس مکہ مکرمہ میں ایک فاضل اور نیک شخص آیا جو قسطنطنیہ کا رہنے والا تھا۔ وہ شخص علوم نقلیہ و عقلیہ، طب و قانون، اخلاق اور روحانی معارف میں ماہر تھا اور ہمارے مشائخ صوفیہ و طریقتِ جنیدیہ کے مخلص پیروکاروں میں سے تھا۔ اس کے ساتھ ہماری علمی گفتگو ہوئی۔ باتوں ہی باتوں میں موضوع اس طرف مڑ گیا کہ ائمہ کرام میں سے وہ حضرات جنھوں نے علومِ ظاہری اور معارفِ باطنی کو یکجا کیا اور جنہیں دائمی مشاہدہ، کرم و سخا کا شرف حاصل تھا۔

اس فاضل نے ہم سے خواہش ظاہر کی کہ میں چاہتا ہوں آپ امامِ اعظم ابو حنیفہ نعمان کے فضائل و مناقب پر ایک جامع اور مختصر کتاب لکھیں، جو ان سب باتوں کو سمیٹ لے جنہیں علما نے تفصیل سے بیان کیا ہے۔ اس کی درخواست پر میں نے فوراً قلم اٹھایا اور بڑی محنت سے ان مناقب کا خلاصہ تیار کیا۔ یہ مختصر اور نفیس کتاب بن گئی۔ میں نے اس کی ایک نقل لکھی جو وہ اپنے وطن قسطنطنیہ لے گیا، وہاں اسے علما نے پھیلایا اور مختلف شہروں میں اس کی نقلیں تیار ہوئیں۔

میرے پاس صرف اصل نسخہ باقی تھا، جو ایک حنفی نے لکھنے کے لیے مجھ سے لیا مگر واپس نہ کیا۔ اس پر مجھے رنج ہوا۔ پھر میں نے دوبارہ تحقیق کی اور اپنے ایک صاحبِ علم دوست شیخ محمد الشامی دمشقی مصری کی کتاب دیکھی جو ان مناقب کو جامع طور پر سمیٹے ہوئے تھی۔
میں نے اس سے استفادہ کیا، اس کے مقاصد کو نکھارا اور ایک مرتب و جامع کتاب تیار کی، جس کا نام رکھا: الخيرات الحسان في مناقب الإمام الأعظم أبي حنيفة النعمان۔"

 حوالہ جات 

زمرہ:تصنیفات ابن حجر ہیتمی
زمرہ:کتب اہل سنت
زمرہ:احناف